અમદાવાદ: છેલ્લા બે માસથી નવાં ખરીદાતાં તમામ વાહનોમાં હાઇ સિક્યોરિટી ર‌િજસ્ટ્રેશન પ્લેટ (એચએસઅારપી) ડીલર દ્વારા લગાવી આપવાની વાત પોકળ સાબિત થઇ છે. ડીલર પાસે નંબર પ્લેટ લગાવવા માટે વાહન માલિકને વધારે પૈસા ચૂકવવા પડે છે. આરટીઓ અને ડીલર વચ્ચે સંકલનના અભાવે દરેક ડીલર ટુ વ્હીલર કે ફોર વ્હીલરની ર‌િજસ્ટ્રેશન પ્લેટના મનફાવે તેટલા ભાવ વસૂલતા હોવાની અનેક ફરિયાદોના પગલે હવે સરકાર જાગી છે.